PMIndiaData/PMIndiaSum huggingface dataset:
ઈન્ડોનેશિયા, મલેશિયા અને સિંગાપોરની મુલાકાતે રવાના થતા અગાઉ પ્રધાનમંત્રીનું વક્તવ્ય

પ્રધાનમંત્રી શ્રી નરેન્દ્ર મોદીની ઇન્ડોનેશિયા, મલેશિયા અને સિંગાપોરની યાત્રા પૂર્વે રવાના થતા અગાઉ તેમનું વિદાય વક્તવ્ય નીચે મુજબ છે. “હું 29 મેથી 2 જુન 2018 દરમિયાન ઇન્ડોનેશિયા, મલેશિયા અને સિંગાપોરની મુલાકાતે જઈશ. આ તમામ ત્રણેય દેશો સાથે ભારતની મજબુત વ્યુહાત્મક ભાગીદારી છે. 29 મે ના રોજ હું ઇન્ડોનેશિયાના રાષ્ટ્રપતિ જોકો વીડોડોના આમંત્રણ પર જાકાર્તા જઈશ. પ્રધાનમંત્રી તરીકેની ઇન્ડોનેશિયાની આ મારી સૌપ્રથમ મુલાકાત છે. રાષ્ટ્રપતિ વિડોડો સાથે તેમજ ભારત ઇન્ડોનેશિયા સીઈઓ ફોરમ સાથે હું 30 મેના રોજ ચર્ચા વિચારણા હાથ ધરીશ. હું ઇન્ડોનેશિયામાં ભારતીય સમુદાયને પણ સંબોધન કરીશ. ભારત અને ઇન્ડોનેશિયા મજબુત અને મૈત્રીપૂર્ણ સંબંધો ધરાવે છે તેમજ ઊંડા ઐતિહાસિક અને સાંસ્કૃતિક જોડાણોના સહભાગી રાષ્ટ્રો છે. બંને દેશો અનેક વંશો, અનેક ધર્મો, બહુલતાવાદી અને મુક્ત સમાજો છે. મને વિશ્વાસ છે કે ઇન્ડોનેશિયાની મારી આ મુલાકાત એશિયાની આ બંને વિશાળ લોકશાહીઓ વચ્ચે અદ્ભુત સુમેળ સાધશે અને અમારા દ્વિપક્ષીય સંબંધોને વધુ મજબૂત બનાવશે. 31 મેના રોજ, સિંગાપોરની મારી યાત્રા દરમિયાન હું મલેશિયાના નવા નેતાને અભિનંદન પાઠવવા માટે મલેશિયામાં એક નાનકડો વિરામ લઈશ. ત્યાં હું પ્રધાનમંત્રી ડૉ. મહાથીર મોહમદને મળવાની આશા રાખું છું. સિંગાપોરમાં હું ફિનટેક, કૌશલ્ય વિકાસ, શહેરી આયોજન અને કૃત્રિમ બુદ્ધિમત્તા જેવા ક્ષેત્રોમાં ભારત સિંગાપોરની ભાગીદારીને વધારવા પર ધ્યાન કેન્દ્રિત કરીશ. શહેરી વિકાસ, આયોજન, સ્માર્ટ સીટીઝ અને માળખાગત બાંધકામ વિકાસ જેવા ક્ષેત્રોમાં સિંગાપોર એ ભારત સાથેનું મોટું ભાગીદાર દેશ બન્યું છે. સિંગાપોરની મારી આ મુલાકાત બંને દેશોને આ દિશામાં આગળ વધુ જોડાવા માટેની તક પૂરી પાડે છે. 31 મેના રોજ, હું ભારત-સિંગાપોર ઉદ્યોગ સાહસો અને નવીનીકરણ પ્રદર્શનની મુલાકાત લઈશ. હું એક વ્યવસાય અને સામુદાયિક કાર્યક્રમમાં સંબોધન પણ કરીશ અને ત્યારબાદ વેપાર અને રોકાણની તકો અંગે ચર્ચા કરવા માટે સિંગોપોરના પસંદ કરાયેલ ટોચના સીઈઓ સાથે એક ગોળમેજી પરિષદમાં ભાગ લઈશ. 1 જુનના રોજ હું સિંગાપોરના રાષ્ટ્રપતિ હલીમાહ યાકોબની મુલાકાત લઈશ. હું પ્રધાનમંત્રી લી સાથે પ્રતિનિધિસ્તરની મુલાકાતમાં પણ ભાગ લઈશ અને ત્યારબાદ હું નાનયાંગ ટેકનોલોજીકલ યુનીવર્સીટીની મુલાકાતે જવાની આશા રાખું છું કે જ્યાં હું યુવાન વિદ્યાર્થીઓ સાથે સંવાદ કરીશ. તે સાંજે હું શાંગ્રી-લા પરિષદમાં મારું મુખ્ય વક્તવ્ય આપીશ. આ સૌપ્રથમ વાર બનવા જઈ રહ્યું છે કે જ્યારે કોઈ ભારતીય પ્રધાનમંત્રી આ વક્તવ્ય આપી રહ્યા હશે. પ્રાદેશિક સુરક્ષાના મુદ્દાઓ અને પ્રદેશમાં શાંતિ અને સંતુલિતતા જાળવી રાખવા માટે ભારતના દ્રષ્ટિકોણને રજુ કરવા માટે આ સૌથી શ્રેષ્ઠ અવસર બની રહેશે. 2 જૂનના રોજ હું કલીફોર્ડ પાયર ખાતે એક તકતીનું અનાવરણ કરીશ કે જ્યાં 27 માર્ચ, 1948ના રોજ ગાંધીજીના અસ્થીઓને સમુદ્રમાં પધરાવવામાં આવ્યા હતા. હું ભારત સાથે સાંસ્કૃતિક સંબંધ ધરાવતા કેટલાક ધાર્મિક સ્થાનોની પણ મુલાકાત લઈશ. મારા સમગ્ર કાર્યક્રમના અંતિમ તબક્કામાં હું સિંગાપોરમાં ચાંગી નેવલ બેઝની મુલાકાત લઈશ કે જ્યાં હું ભારતીય નૌકા જહાજ આઈએનએસ સાતપુડાની મુલાકાત લઈશ અને ત્યાં હું ભારતીય નૌકાદળના અને રોયલ સિંગાપોર નેવીના અધિકારીઓ તેમજ ખલાસીઓ સાથે સંવાદ હાથ ધરીશ. મને વિશ્વાસ છે કે ઇન્ડોનેશિયા, મલેશિયા અને સિંગાપોરની મારી આ મુલાકાત આપણી એક્ટ ઇસ્ટ પોલીસીને વધુ ગતિ પૂરી પાડશે અને આ તમામ ત્રણેય રાષ્ટ્રો સાથેના આપણા સંબંધો અને ભાગીદારીને મજબૂત બનાવશે.”
દિલ્હી મેટ્રોના ચોથા તબક્કાના યોજનાને કેબિનેટની મંજૂરી

પ્રધાનમંત્રી નરેન્દ્ર મોદીના અધ્યક્ષપદે મળેલી કેબિનેટની બેઠકે ત્રણ પ્રાયોરિટી કોરિડોર ધરાવતા દિલ્હી મેટ્રોના ચોથા તબક્કાને મંજૂરી આપી છે. આ ત્રણ કોરિડોરની કુલ લંબાઈ 61.679 કી.મી. રહેશે. આ 61.679 કી.મી.માંથી 22.359 કી.મી.માં ભૂગર્ભ વ્યવસ્થા ગોઠવાશે અને 39.320 કી.મી.ના વિસ્તારમાં એલિવેટેડ સ્ટેશન્સનું બાંધકામ કરાશે. આ કોરિડોરમાં 46 સ્ટેશન્સ હશે, જેમાંના 17 સ્ટેશન ભૂગર્ભમાં હશે અને બાકીના 29 સ્ટેશનનું એલિવેટેડ તરીકે બાંધકામ કરવામાં આવશે. મેટ્રો કોરિડોર્સ પૂર્ણ કરવામાં રૂ.24,948.65 કરોડનો ખર્ચ થશે. આ પ્રોજેક્ટનું અમલીકરણ દિલ્હી મેટ્રો રેલ કોર્પોરેશન લિમિટેડ (ડીએમઆરસી) દ્વારા કરવામાં આવશે. હાલમાં 50:50ના સ્પેશ્યલ પર્પઝ વ્હિકલમાં ભારત સરકાર અને નેશનલ કેપિટલ ટેરેટરી ઓફ દિલ્હીનો સમાવેશ થશે. કનેક્ટીવિટીની વિશેષતાઃ એરોસિટીથી તુઘલતાબાદ- 15 સ્ટેશનો (એરોસિટી, મહિપાલપુર, વસંતપુર સેક્ટર-ડી, મસૂદપુર, કૃષ્ણગઢ, મેહરોલી, લાડોસુરાઈ, સાકેત, સાકેત જી બ્લોક. આંબેડકરનગર, ખાનપુર, સિગરી, આનંદમયી માર્ગ જંક્શન, તુઘલતાબાદ રેલવે કોલોની, તુઘલતાબાદનો સમાવેશ થશે) આર કે આશ્રમથી જનકપુરી વેસ્ટના 25 સ્ટેશનોમાં (આર કે આશ્રમ, મોતીખાન, સદર બજાર, પુલબંગસ, ઘંટાઘર/ સબ્જી મંડી, રાજાપુરા, દેવલનગર, અશોક નગર, અશોક વિહાર, આઝાદપુર, મુકુંદપુર, બાલસવા, મુબારક ચોક, બદલીમોર, નોર્થ પ્રિતમપુરા, પ્રસાંત વિહાર, મધુવન ચોક, દિપાલી ચોક, પુષ્પાંજલિ એન્કલેવ, વેસ્ટ એન્કલેવ, માંગોલપુરી, પિરનગરી ચોક, પશ્ચિમ વિહાર, મીરાં બાગ, કેશવપુર, ક્રિશ્ન પાર્ક એક્સટેન્શન અને જનકપુરી વેસ્ટ) મોજપુરઃ મુકુંદપુર- 6 સ્ટેશન (યમુના વિહાર, ભજનપુરા, ખજૂરી ખાસ, સુરઘાટ, જગતપુર ગામ અને બુરારી) આ ત્રણ કોરિડોરમાં 22.359 કી.મી.નો ભૂગર્ભ કોરિડોર અને 39.320 કી.મી.ના એલેવેટેડ સેક્શનનો સમાવેશ થાય છે. આ ચોથા તબક્કાના કોરિડોર પ્રોજેકટથી મેટ્રો નેટવર્કનું વિસ્તરણ થશે અને એ દ્વારા નેશનલ કેપિટલના વધુ વિસ્તારોને આવરી લેવાશે. આ કોરિડોર્સ પૂર્ણ થતાં મેટ્રોના પ્રવાસીઓને વધુ સ્ટેશનો પ્રાપ્ત થશે, જે નવા કોરિડોરને હાલની દિલ્હી મેટ્રો લાઈનથી જોડશે. સુધારેલી કનેક્ટીવિટીથી પ્રવાસીઓને રૂટના વધુ વિકલ્પો પ્રાપ્ત થશે. ત્રણ નવા કોરિડોર મારફતે 61.679 કી.મી.નો ઉમેરો થતાં માર્ગ ઉપરનો ગીચ ટ્રાફિક ઘટશે અને વાહનોને કારણે થતા પ્રદુષણમાં ઘટાડો થશે. તુઘલકાબાદ એરોસિટી કોરિડોરથી એરપોર્ટ સાથેની કનેક્ટીવિટીમાં વધારો થશે. આ કોરિડોર્સની કામગીરી પૂર્ણ થતાં દિલ્હી મેટ્રોના નેટવર્કની કુલ લંબાઈ 400 કી.મી. થશે.
પ્રધાનમંત્રીએ ભારતીય સેનાના જવાનોના સાહસ અને પરાક્રમને સલામ કરી

પ્રધાનમંત્રી શ્રી નરેન્દ્ર મોદીએ સેના દિવસના અવસર પર ભારતીય સેનાના જવાનોના સાહસ અને પરાક્રમને સલામ કરી હતી. પ્રધાનમંત્રીએ કહ્યું, ભારતની સેના માઁ ભારતીની આન-બાન અને શાન છે. સેના દિવસના અવસર પર હું દેશના બધા જ સૈનિકોના અદમ્ય સાહસ, શૌર્ય અને પરાક્રમને સલામ કરૂં છું. આપણી સેના પોતાના પરક્રમ અને કાર્યક્ષમતા માટે જાણીતી છે. તેની માનવીય ભાવના માટે પણ તેનું સન્માન કરવામાં આવે છે. જ્યારે પણ લોકોને મદદની જરૂર પડી છે ત્યારે આપણી સેનાએ તેની સાથે ઊભા રહી અને શક્ય હોય એવી દરેક મદદ કરી છે! આપણી સેના પર મને ગર્વ છે.
29.12.2019ના રોજ ‘મન કી બાત 2.0’ના સાતમાં એપિસોડમાં પ્રધાનમંત્રીના સંબોધનનો મૂળપાઠ

મારા પ્રિય દેશવાસીઓ, નમસ્કાર. 2019ની વિદાયની પળો આપણી સામે છે. ત્રણ દિવસની અંદર 2019 વિદાય લઈ લેશે અને આપણે ન માત્ર 2020માં પ્રવેશ કરીશું, નવા વર્ષમાં પ્રવેશ કરીશું, પરંતુ નવા દાયકામાં પણ પ્રવેશ કરીશું, 21મી સદીના ત્રીજા દાયકામાં પ્રવેશ કરીશું. હું બધા દેશવાસીઓને 2020 માટે હાર્દિક શુભકામનાઓ પાઠવું છું. આ દાયકા વિશે એક વાત તો નિશ્ચિત છે, તેમાં દેશના વિકાસને ગતિ આપવામાં એ લોકો સક્રિય ભૂમિકા નિભાવશે કે જેમનો જન્મ 21મી સદીમાં થયો છે – જે આ સદીના મહત્ત્વપૂર્ણ મુદ્દાઓને સમજીને મોટા થઈ રહ્યાં છે. આવા યુવાઓને, આજે ઘણા બધા શબ્દોમાં ઓળખવામાં આવે છે. કોઈ તેમને
રોજગાર મેળા હેઠળ લગભગ 71,000 નવા નિમણૂક પામેલાઓને નિમણૂક પત્રોના વિતરણ સમયે પ્રધાનમંત્રીના સંબોધનનો મૂળપાઠ

નમસ્તે. રોજગાર મેળામાં જોડાયેલા મારા યુવા મિત્રો, આપ સૌને ખૂબ ખૂબ અભિનંદન. આજે દેશના 45 શહેરોમાં 71 હજારથી વધુ યુવાનોને નિમણૂક પત્ર આપવામાં આવી રહ્યા છે. એટલે કે આજે હજારો ઘરોમાં સમૃદ્ધિનો નવો યુગ શરૂ થયો છે. ગયા મહિને ધનતેરસના દિવસે કેન્દ્ર સરકાર દ્વારા 75 હજાર યુવાનોને નિમણૂક પત્રોનું વિતરણ કરવામાં આવ્યું હતું. હવે આજનો વિશાળ જોબ ફેર દર્શાવે છે કે સરકાર કેવી રીતે સરકારી નોકરીઓ આપવા માટે મિશન મોડમાં કામ કરી રહી છે. સાથીઓ, ગયા મહિને જોબ ફેર શરૂ થયો ત્યારે મેં બીજી એક વાત કહી હતી. મેં કહ્યું હતું કે વિવિધ કેન્દ્રશાસિત પ્રદેશો,
પ્રધાનમંત્રીએ મહાઅષ્ટમી પર સૌને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ મહાઅષ્ટમીના શુભ અવસર પર સૌને શુભેચ્છા પાઠવી છે. પ્રધાનમંત્રીએ કહ્યું કે મા મહાગૌરીના આશીર્વાદ દરેકના જીવનમાં સૌભાગ્ય, સમૃદ્ધિ અને સફળતા લાવે. શ્રી મોદીએ મા મહાગૌરીની પ્રાર્થના (સ્તુતિ)ના પાઠ પણ શેર કર્યા. એક ટ્વીટમાં પ્રધાનમંત્રીએ કહ્યું; "वन्दे वाञ्छितकामार्थं चन्द्रार्धकृतशेखराम्। सिंहारूढां चतुर्भुजां महागौरीं यशस्वीनीम्॥ મહાઅષ્ટમીની હાર્દિક શુભકામનાઓ. મા મહાગૌરી દરેકના જીવનમાં સૌભાગ્ય, સમૃદ્ધિ અને સફળતા લાવે. માતાના ભક્તો માટે તેમની આ સ્તુતી…"
પીએમએ કુલગુરુ સ્વામી રાજર્ષિ મુનિના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ લકુલીશ પરંપરાના કુલગુરુ સ્વામી રાજર્ષિ મુનિના નિધન પર ઘેરા શોકની લાગણી વ્યક્ત કરી છે. પ્રધાનમંત્રીએ વર્ષોથી યોગમાં તેમના અભૂતપૂર્વ યોગદાનની નોંધ લીધી. તેમણે દિવંગત આત્માની શાંતિ માટે પ્રાર્થના કરી અને શોકગ્રસ્ત અનુયાયીઓ પ્રત્યે સંવેદના વ્યક્ત કરી. પ્રધાનમંત્રીએ ટ્વીટ કર્યું: "લકુલીશ પરંપરાના કુલગુરુ સ્વામિ રાજર્ષિ મુનિના બ્રહ્મલીન થયાના સમાચાર દુ:ખદ છે. તેઓએ વર્ષો સુધી યોગના સંવર્ધન અને વિકાસનું કાર્ય કર્યું. સદ્ગતના આત્માની શાંતિ માટે અંતરમનથી પ્રાર્થના તથા શોકગ્રસ્ત અનુયાયીઓને સાંત્વના ॥"
મંત્રીમંડળે કૃષિ સહકાર પર ભારત અને પેલેસ્ટાઇન વચ્ચે થયેલા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીત મંત્રીમંડળે કૃષિ સહકાર પર કૃષિ અને ખેડૂત કલ્યાણ મંત્રાલય તથા પેલેસ્ટાઇનમાં કૃષિ મંત્રાલય વચ્ચે થયેલા સમજૂતીકરાર (એમઓયુ)ને કાર્યોત્તર મંજૂરી આપી છે. પેલેસ્ટાઇનના વિદેશ મંત્રીએ મે, 2017માં ભારતની મુલાકાત લીધી હતી, ત્યારે આ એમઓયુ પર હસ્તાક્ષર થયા હતા. આ એમઓયુ કૃષિ સંશોધન, પશુ સારવારના ક્ષેત્રોમાં સહકાર પ્રદાન કરે છે, જેમાં પેલેસ્ટાઇન વેટેરિનરી સર્વિસીસ અને એનિમલ હેલ્થમાં ક્ષમતા સંવર્ધન સામેલ છે. ઉપરાંત સિંચાઈ અને આબોહવામાં ફેરફારના મુદ્દે સહકાર સ્થાપિત કરવાની સમજૂતી પણ સામેલ છે. તે પ્લાન્ટ અને જમીનમાં પોષણ જેવા ક્ષેત્રોમાં લંબાવી શકાશે, જેમાં સેનિટરી અને ફાઇટોસેનિટરી કાયદાના ક્ષેત્રમાં અનુભવોનું આદાનપ્રદાન થશે તથા પશુ સંવર્ધન, આધુનિક સિંચાઈ ટેકનોલોજીમાં અનુભવોનું આદાનપ્રદાન થશે તથા તાલીમ અને ક્ષમતા નિર્માણ સામેલ થશે. આ એમઓયુ હેઠળ કૃષિ સંચાલન સમિતિની રચના એમઓયુમાં પ્રદાન કરવામાં આવેલા ઉદ્દેશો હાંસલ કરવા કાર્યક્રમો અને કાર્ય યોજનાઓનું નિર્ધારણ કરવા માટે થશે. તે સહકાર માટે એજન્ડા સ્થાપિત પણ કરશે.
પ્રધાનમંત્રીએ ટુમકુર જિલ્લામાં એચએએલના હેલિકોપ્ટર મેન્યુફેક્ચરીંગ નવા યુનિટના શિલારોપણ માટે તકતીનું અનાવરણ કર્યું

પ્રધાનમંત્રી શ્રી નરેન્દ્ર મોદીએ આજે કર્ણાટકમાં ટુમકુર જિલ્લામાં હિન્દુસ્તાન એરોનોટિક્સ લિમિટેડના હેલિકોપ્ટર મેન્યુફેક્ચરીંગના નવા એકમના શિલારોપણ માટે તકતીનું અનાવરણ કર્યું હતું. આ પ્રસંગે તેમણે જણાવ્યું હતું કે ટુમકુરમાં શરૂ થનારું આ મેન્યુફેક્ચરીંગ યુનિટ સામાન્ય કે ચીલાચાલુ નહીં, પરંતુ એવું હશે, જેની સમગ્ર વિશ્વએ નોંધ લેવી પડશે. પ્રધાનમંત્રીએ ભૂતપૂર્વ પ્રધાનમંત્રી લાલ બહાદુર શાસ્ત્રીના પ્રસિદ્ધ સૂત્ર – જય જવાન, જય કિસાન – ને યાદ કરતાં કહ્યું હતું કે છેલ્લાં 50 વર્ષોમાં કૃષિ ક્ષેત્રે ઘણી પ્રગતિ થઈ અને દેશ હવે અનાજના ઉત્પાદનમાં સ્વ-નિર્ભર થયો છે. તેમણે દેશનાં સશસ્ત્ર દળો સર્વોત્તમ હોવાનું જણાવતા ઉમેર્યું કે હવે સશસ્ત્ર દળો જે હથિયારો અને સાધનો ધરાવે છે અને વાપરે છે, તે વિશ્વમાં સર્વશ્રેષ્ઠ હોય એ સુનિશ્ચિત કરવાનો સમય પાકી ગયો છે. અને આ માટે, ભારતે ખર્ચાળ હોય અને આધુનિક ટેકનોલોજી ન ધરાવતાં હોય તેવાં હથિયારોની આયાતો પરની નિર્ભરતાનો અંત લાવવો પડશે. શ્રી નરેન્દ્ર મોદીએ જણાવ્યું હતું કે કેન્દ્ર સરકારે સંરક્ષણને લગતાં સાધનોના ઉત્પાદન પર વધુ ભાર મૂકવાનું નક્કી કર્યું છે. તેમણે કહ્યું હતું કે ટુમકુરમાં જે હેલિકોપ્ટર્સનું મેન્યુફેક્ચરીંગ થશે, તે હેલિકોપ્ટર્સ અંતરિયાળ વિસ્તારોમાં ફરજ બજાવતા સૈનિકો માટે હશે. પ્રધાનમંત્રીએ જણાવ્યું હતું કે આ એકમમાં બનનારું પ્રથમ હેલિકોપ્ટરની ઉડાન વર્ષ 2018 સુધીમાં ભરાવી જોઈએ. આ ફેક્ટરીને પગલે 4000 પરિવારોને પ્રત્યક્ષ કે પરોક્ષ રીતે રોજીરોટી મળશે તેમ પણ તેમણે ઉમેર્યું હતું. તેમણે ડૉ. બાબાસાહેબ આંબેડકરના ભારતમાં ઔદ્યોગિકીકરણ અંગેના વિચારોને યાદ કરતા ઔદ્યોગિકીકરણ, ગરીબ અને કચડાયેલા વર્ગને સશક્ત બનાવવાનું સાધન હોવાનું તેમજ આ મેન્યુફેક્ચરીંગ એકમ પણ આ વિચારોને સાકાર કરવાની દિશામાં જ ભરાયેલું પગલું હોવાનું જણાવ્યું હતું. આ પ્રસંગે કર્ણાટકના રાજ્યપાલ શ્રી વજુભાઈ વાળા, કર્ણાટકના મુખ્યમંત્રી શ્રી સિદ્ધારમૈયા, કેન્દ્રિય મંત્રીઓ શ્રી મનોહર પારિકર, શ્રી ડી.વી. સદાનંદ ગૌડા, શ્રી અનંત કુમાર, અને રાજ્ય કક્ષાના કેન્દ્રિય મંત્રી શ્રી જી. એમ. સિદ્ધેશ્વર ઉપસ્થિત રહ્યા હતા.
પ્રધાનમંત્રી 9 ઓક્ટોબરનાં રોજ હરિયાણાની મુલાકાત લેશે

પ્રધાનમંત્રી શ્રી નરેન્દ્ર મોદી 9 ઓક્ટોબર, 2018નાં રોજ રોહતનાં સંપાલાની મુલાકાત લેશે. તેઓ દીનબંધુ સર છોટુ રામની પ્રતિમાનું અનાવરણ આપશે. સર છોટુ રામ એક પ્રતિષ્ઠિત નેતા હતાં, જેમણે આજીવન ખેડૂતોનાં કલ્યાણ માટે તથા પછાત અને વંચિતનાં ઉત્થાન માટે કામ કર્યું હતું. તેમને શિક્ષણ ક્ષેત્ર અને અન્ય સામાજિક ઉદ્દેશોમાં કામ કરવા માટે પણ યાદ કરવામાં આવે છે. એક જનસભામાં પ્રધાનમંત્રી સોનેપતમાં રેલ કોચ રિફર્બિશિંગ કારખાનાનું ખાતમુહૂર્ત દર્શાવતી તકતીનું અનાવરણ પણ કરશે. આ કારખાનાનું નિર્માણ થયા પછી આ ઉત્તર ભારતમાં રેલ કોચ માટે મુખ્ય રિપેર અને મેઇન્ટેનન્સ સુવિધા બનશે. એની સ્થાપનામાં મોડ્યુલર અને પ્રીફેબ્રિકેટેડ કન્સ્ટ્રક્શન ટેકનિકો, આધુનિક મશીનરી અને પર્યાવરણને અનુકૂળ ખાસિયતોનો ઉપયોગ કરવામાં આવી રહ્યો છે.
‘પ્રગતિ’ના માધ્યમથી પ્રધાનમંત્રીનો વાર્તાલાપ

પ્રધાનમંત્રી શ્રી નરેન્દ્ર મોદીના અધ્યક્ષસ્થાને આજે સકારાત્મક રીતે સક્રિય શાસન અને સમયસર અમલ માટે આઈસીટી આધારિત મલ્ટી-મોડલ પ્લેટફોર્મ – પ્રગતિ મારફતે આઠમો વાર્તાલાપ યોજાયો હતો. પ્રધાનમંત્રી શ્રીએ તેમની સમીક્ષા દરમિયાન દિલ્હી, હરિયાણા, ઉત્તર પ્રદેશ, બિહાર, ઝારખંડ, પશ્ચિમ બંગાળ, ઓડિસા, છત્તીસગઢ, મહારાષ્ટ્ર અને તેલંગાણા સહિત કેટલાક રાજ્યોમાં ચાલી રહેલી રસ્તા, રેલવે, મેટ્રો રેલવે, વીજળી અને ફૂડ પ્રોસેસિંગ ક્ષેત્રની મહત્ત્વપૂર્ણ માળખાકીય પરિયોજનાઓની પ્રગતિનું અવલોકન કર્યું હતું. હૈદરાબાદ મેટ્રો રેલ પ્રોજેક્ટની સમીક્ષા કરતા પ્રધાનમંત્રી શ્રીએ તમામ સંબંધિત અધિકારીઓને આ જાહેર-ખાનગી ભાગીદારી ધરાવતા પ્રોજેક્ટને વહેલામાં વહેલી તકે તેમજ શક્ય શ્રેષ્ઠ ગુણવત્તા સાથે સંપન્ન કરવા જણાવ્યું હતું. આજે જેની સમીક્ષા કરવામાં આવી હતી, તેવા અન્ય નોંધપાત્ર પ્રોજેક્ટોમાં ઈસ્ટર્ન ડેડિકેટેડ ફ્રેઈટ કોરીડોર અને દિલ્હી-હરિયાણા-ઉત્તરપ્રદેશને જોડતો ઈસ્ટર્ન પેરીફેરલ હાઈવે સામેલ હતા. ફૂડ પાર્ક સ્કીમની સમીક્ષા કરતા પ્રધાનમંત્રી શ્રીએ અત્યાર સુધીમાં સંપન્ન થયેલા પાર્કના લાભના વિગતવાર મૂલ્યાંકનનો આદેશ આપ્યો હતો. પ્રધાનમંત્રી શ્રીએ મ્યાનમારમાં ચાલી રહેલા કલાદાન મલ્ટી-મોડલ ટ્રાન્ઝિટ ટ્રાન્સપોર્ટ અને રિહ – તેદિમ રોડ પ્રોજેક્ટની સમીક્ષા કરી હતી. તેમણે આ પ્રોજેક્ટ, ભારતની “એક્ટ ઈસ્ટ” નીતિ માટેની આધારશિલાઓમાની એક હોવાનું તેમજ તેને ઝડપભેર સંપન્ન કરવા જણાવ્યું હતું. પ્રધાનમંત્રી શ્રીએ મનરેગા હેઠળ લાભના સીધા હસ્તાંતરણ (ડાયરેક્ટ બેનિફિટ ટ્રાન્સફર) અને લક્ષિત જાહેર વિતરણ વ્યવસ્થા (ટાર્ગેટેડ પબ્લિક ડિસ્ટ્રિબ્યુશન સિસ્ટમ – ટીપીડીએસ)નાં કામકાજનાં સંપૂર્ણ કોમ્પ્યુટરાઈઝેશન અંગેનાં કામની પ્રગતિ પણ તપાસી હતી.
પ્રધાનમંત્રીએ ભારતીય હોકી ટીમના દરેક ખેલાડી માટે તેમની પ્રશંસા વ્યક્ત કરી

પ્રધાનમંત્રી શ્રી નરેન્દ્ર મોદીએ ઓલિમ્પિક કાંસ્ય પદક ઘરે લાવવા માટે ભારતની પુરુષ હોકી ટીમની પ્રશંસા કરી છે. પ્રધાનમંત્રીએ દરેક ભારતીયના દિલ અને દિમાગમાં હોકીનું વિશેષ સ્થાન હોવાનો પુનરોચ્ચાર કર્યો હતો. તેમણે કહ્યું કે દરેક હોકી પ્રેમીઓ અને રમતપ્રેમીઓ માટે, 5 ઓગસ્ટ 2021 સૌથી યાદગાર દિવસોમાંનો એક રહેશે. ત્યારબાદ પ્રધાનમંત્રીએ શ્રેણીબદ્ધ ટ્વીટમાં ભારતીય ટીમના દરેક ખેલાડી માટે તેમની પ્રશંસા વ્યક્ત કરી. અગાઉ, પ્રધાનમંત્રીએ આ રીતે ભારતની ભવ્ય જીત પર તરત પ્રતિક્રિયા આપી હતી
પ્રધાનમંત્રીએ આસામના મુખ્યમંત્રી સાથે રાજ્યમાં પૂરની સ્થિતિના સંબંધમાં વાત કરી

પ્રધાનમંત્રી શ્રી નરેન્દ્ર મોદીએ ગઈકાલે અને આજે આસામના મુખ્યમંત્રી શ્રી સર્વાનંદ સોનોવાલ સાથે રાજ્યમાં પૂરની સ્થિતિ સાથે સંબંધિત વાત કરી હતી. પ્રધાનમંત્રીએ ટ્વીટ કર્યું હતું કે, કેન્દ્ર સરકાર સ્થિતિ પર સતત બારીક નજર રાખી રહી છે અને રાજ્યના વિસ્તારોમાં પ્રવર્તમાન પૂરની સ્થિતિમાં તમામ પ્રકારની સહાય પ્રદાન કરવામાં આવી છે. પ્રધાનમંત્રીએ કહ્યું હતું કે, “જ્યારથી આસામમાં પૂર આવ્યું છે, ત્યારથી કેન્દ્ર સરકાર સ્થિતિ પર સતત બારીક નજર રાખી રહી છે. રાજ્યના વિવિધ વિસ્તારોમાં પ્રવર્તમાન પૂરીની સ્થિતિનો સામનો કરવા આસામને શક્ય તમામ સહાય કરવામાં આવે છે.”
ભારતના ગામડાઓમાં અમારા સુશાસનના પ્રયાસોના મૂળમાં લોકોના કલ્યાણ માટે ટેકનોલોજીની શક્તિનો લાભ લેવાનો છેઃ પ્રધાનમંત્રી

પ્રધાનમંત્રી શ્રી નરેન્દ્ર મોદીએ કહ્યું છે કે ભારતના ગામડાઓમાં અમારા સુશાસનના પ્રયાસોના મૂળમાં લોકોના કલ્યાણ માટે ટેક્નોલોજીની શક્તિનો લાભ લેવાનો છે. આ માટે શ્રી મોદીએ
પ્રધાનમંત્રી શ્રીએ નેતાજી સુભાષચંદ્ર બોઝનું શિલ્પ મેળવ્યું

પ્રધાનમંત્રી શ્રી નરેન્દ્ર મોદીએ આજે કલાકાર અરુણ યોગીરાજ પાસેથી નેતાજી સુભાષ ચંદ્ર બોઝનું શિલ્પ મેળવ્યું પ્રધાનમંત્રીએ ટ્વીટ કર્યું: “આજે @yogiraj_arunને મળીને આનંદ થયો. નેતાજી બોઝનું આ અસાધારણ શિલ્પ શેર કરવા બદલ તેમનો આભાર."
પ્રધાનમંત્રીએ જાપાનના પ્રધાનમંત્રીને ટોક્યો ઓલિમ્પિક્સ માટે શુભકામનાઓ પાઠવી

પ્રધાનમંત્રી શ્રી નરેન્દ્ર મોદીએ જાપાનના પ્રધાનમંત્રી યોશીહિદે સુગાને ટોક્યો ઓલિમ્પિક્સ 2020 માટે શુભેચ્છાઓ પાઠવી છે. એક ટવીટમાં પ્રધાનમંત્રીએ કહ્યું કે, "પ્રધાનમંત્રી @sugawitter ને #2020 માં અવિશ્વસનીય પ્રદર્શનની સીઝનની આશા રાખીએ છીએ."
મુદ્રા યોજનાએ અસંખ્ય ભારતીયોને તેમની ઉદ્યોગસાહસિક કૌશલ્ય પ્રદર્શિત કરવાની અને નોકરીના સર્જકો બનવાની તક આપી છે: PM

પ્રધાનમંત્રી શ્રી નરેન્દ્ર મોદીએ કહ્યું છે કે પ્રધાનમંત્રી મુદ્રા યોજનાની શરૂઆત થઈ ત્યારથી, તેણે અસંખ્ય ભારતીયોને તેમની ઉદ્યોગસાહસિક કૌશલ્ય પ્રદર્શિત કરવાની અને સાત વર્ષમાં રોજગાર સર્જકો બનવાની તકો પૂરી પાડી છે. તેમણે કહ્યું કે, આ સાત વર્ષોમાં મુદ્રા યોજના ગેમ ચેન્જર છે અને ગૌરવ તેમજ સમૃદ્ધિમાં વધારો કરી રહી છે.
પ્રધાનમંત્રીએ ગુજરાતના બનાસકાંઠા જિલ્લામાં ચીઝ પ્લાન્ટનું ઉદ્ઘાટન કર્યું, ખેડૂતોને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે ગુજરાતના ડીસામાં બનાસકાંઠા સહકારી દૂધ ઉત્પાદક સંઘ (બનાસ ડેરી) દ્વારા આયોજિત એક કાર્યક્રમમાં હાજરી આપી હતી. આ કાર્યક્રમમાં બનાસ ડેરીના સુવર્ણ જયંતીની ઉજવણી શરૂ કરવામાં આવી હતી. આ પ્રસંગે પ્રધાનમંત્રી મોદીએ ચીઝ પ્લાન્ટનું ઉદ્ઘાટન કરવાના પ્રસંગની તકતીનું અનાવરણ કર્યું હતું અને રિમોટ કન્ટ્રોલ દ્વારા પાલનપુરમાં વે ડ્રાઇંગ પ્લાન્ટનું ઉદ્ઘાટન કર્યું હતું. આ પ્રસંગે ઉપસ્થિત પ્રચંડ જનમેદનીને સંબોધતા પ્રધાનમંત્રીએ જણાવ્યું હતું કે ઉત્તર ગુજરાતના ખેડૂતોએ દુનિયાને પોતાની ક્ષમતા દેખાડી છે. પ્રધાનમંત્રીએ ઉત્તર ગુજરાતમાં ટપક સિંચાઈ પદ્ધતિ કેવી રીતે ખેડૂતોને લાભ કરે છે એની નોંધ લીધી હતી. તેમણે કહ્યું હતું કે,“અહીંના ખેડૂતો ડેરી અને પશુ સંવર્ધનની પ્રવૃત્તિ તરફ વળ્યા છે. તેનાથી ખેડૂતોને લાભ થયો છે. ‘અહીં શ્વેત ક્રાંતિ’ની સાથે ‘સ્વીટ ક્રાંતિ’ એટલે કે ‘મીઠી ક્રાંતિ’ પણ થઈ છે. લોકો મધમાંથી વિવિધ ઉત્પાદનો બનાવવાની તાલીમ લઈ રહ્યા છે.” ડિમોનેટાઇઝેશન વિશે બોલતા પ્રધાનમંત્રી મોદીએ જણાવ્યું હતું કે, સરકાર આતંકવાદીઓનો નાણાકીય સ્ત્રોત નબળો પાડવામાં અને બનાવટી ચલણના કૌભાંડને તોડી પાડવામાં સફળ રહી છે. શ્રી મોદીએ કહ્યું હતું કે, કેન્દ્ર સરકાર ગરીબોના કલ્યાણ માટે રાતદિવસ કામ કરે છે. તેમણે લોકોને ઇ-બેંકિંગ અને ઇ-વોલેટનો ઉપયોગ કરવા પ્રોત્સાહિત કર્યા હતા. તેમણે જણાવ્યું હતું કે, ભારત વિકાસ કરવા ઇચ્છે છે એટલે આપણે ભ્રષ્ટાચાર અને કાળાં નાણાંના વિષચક્રને તોડવા પડશે.
પ્રધાનમંત્રીએ ઉરીમાં થયેલા આતંકી હુમલાને ભારપૂર્વક વખોડી કાઢ્યો

પ્રધાનમંત્રી શ્રી નરેન્દ્ર મોદીએ જમ્મુ અને કાશ્મીરના ઉરીમાં આજે સવારે થયેલા આતંકી હૂમલાને ભારપૂર્વક વખોડી કાઢ્યો હતો. પ્રધાનમંત્રી જણાવે છે કે, ” અમે ઉરીમાં કાયરતાપૂર્વક કરાયેલા આતંકી હૂમલાને ભારપૂર્વક વખોડી કાઢીએ છીએ. હું દેશને ખાત્રી આપું છું કે આ નિંદનિય હૂમલા પાછળના લોકોને શિક્ષા વગર છોડાશે નહીં. જે જવાનો દેશની સેવા કરતા શહીદ થયા છે તેમને સલામ કરીએ છીએ. દેશ તેમની સેવાને હંમેશા યાદ રાખશે. હું તેમના શોકાતુર પરિવારો માટે સંવેદના વ્યક્ત કરૂ છું. તેમણે ગૃહ પ્રધાન અને સંરક્ષણ પ્રધાન સાથે પરિસ્થિતિ અંગે વાત કરી હતી. સંરક્ષણ પ્રધાન જાતે પરિસ્થિતિનો તાગ મેળવવા જમ્મુ ને કાશ્મીર જશે. ”
પ્રધાનમંત્રીએ પરમ – પાવન મોરાન માર બેસેલિયોસ મારથોમા પાઓલોસ દ્વિતીયના નિધન પર શોક વ્યક્ત કર્યો

પ્રધાનમંત્રી શ્રીએ ઈન્ડિયન ઑર્થોડૉક્સ ચર્ચના સર્વોચ્ચ પ્રમુખ પરમ-પાવન મોરાન માર બેસેલિયોસ મારથોમા પાઓલોસ દ્વિતીયના નિધન પર શોક વ્યક્ત કર્યો છે. પોતના ટ્વીટમાં પ્રધાનમંત્રીએ કહ્યું હતું કે, “હું ઈન્ડિયન ઑર્થડૉક્સ ચર્ચના સર્વોચ્ચ પ્રમુખ પરમ-પાવન મોરાન માર બેસેલિયોસ મારથોમા પાઓલોસ દ્વિતીયના નિધન પર દુઃખી છું. તેઓ પોતની પાછળ સેવા, પરમાર્થ અને કરુણાની સમૃદ્ધ વિરાસત છોડી ગયા છે. દુઃખની આ ઘડીમાં હું ઑર્થોડૉક્સ ચર્ચના સભ્યોની સાથે છું. તેમની આત્માને શાંતિ મળે.
પ્રધાનમંત્રી મોદીએ રાયબરેલીનાં એનટીપીસી પ્લાન્ટનાં દુર્ઘટનાગ્રસ્તો માટે નાણાકીય સહાયની જાહેરાત કરી

પ્રધાનમંત્રી શ્રી નરેન્દ્ર મોદીએ ઉત્તરપ્રદેશનાં રાયબરેલીમાં એનટીપીસી પ્લાન્ટમાં થયેલા અકસ્માતમાં જેમણે જીવ ગુમાવ્યો છે તેમના પરિવારજનોને રૂપિયા બે લાખની સહાયને મંજુરી આપી છે. પ્રધાનમંત્રીએ અકસ્માતમાં ઇજા પામેલાઓ માટે રૂપિયા પચાસ હજારની સહાય મંજુર કરી છે.
પ્રધાનમંત્રીની ફ્રાન્સની મુલાકાત દરમિયાન ભારત-ફ્રાન્સનું સંયુક્ત નિવેદન

1. ફ્રાન્સ પ્રજાસત્તાકના રાષ્ટ્રપતિ મહામહિમ ઇમેન્યુઅલ મેક્રોને 4 મે 2022ના રોજ ભારતના પ્રધાનમંત્રી શ્રી નરેન્દ્ર મોદીની કામકાજી મુલાકાત દરમિયાન તેમનું આતિથ્ય કર્યું હતું. 2. ભારત અને ફ્રાન્સ 1998થી વ્યૂહાત્મક સંબંધો ધરાવે છે. આ વ્યૂહાત્મક ભાગીદારી ઊંડા અને એકધારા પારસ્પરિક વિશ્વાસ, વ્યૂહાત્મક સ્વાયત્તતામાં ભરોસો, આંતરરાષ્ટ્રીય કાયદા પ્રત્યે અતૂટ પ્રતિબદ્ધતાના નક્કર આધાર પર નિર્માણ પામેલી છે; અને સુધારેલ તેમજ અસરકારક બહુપક્ષીયવાદ દ્વારા આકાર પામેલા બહુધ્રુવીય વિશ્વમાંની માન્યતા પર નિર્માણ પામેલી છે. બંને દેશો લોકશાહીના સહિયારા મૂલ્યો, મૂળભૂત સ્વતંત્રતાઓ, કાયદાનું શાસન અને માનવ અધિકારોના આદર માટે પ્રતિબદ્ધ છે. 3. મહામારી પછીની દુનિયા વૈશ્વિક ભૂરાજકીય પડકારોનો સામનો કરી રહી છે. ભારત અને ફ્રાન્સે તેમના સહયોગને વધુ ઘનિષ્ઠ બનાવીને, વારંવાર ઉભરતા પડકારોને પહોંચી વળવા માટે અને તેમની આંતરરાષ્ટ્રીય ભાગીદારીનું વિસ્તરણ કરવા માટે નવા ક્ષેત્રોમાં વિસ્તરણ કરીને ભવિષ્ય માટે એકસાથે તૈયાર થવાની તેમની પ્રતિબદ્ધતાનો પુનરોચ્ચાર કર્યો છે. ઇન્ડો-પેસિફિક પ્રદેશ 4. ભારત અને ફ્રાન્સે ઇન્ડો-પેસિફિક પ્રદેશમાં શાંતિ, સ્થિરતા અને સમૃદ્ધિની દિશામાં આગળ વધવા માટે મુખ્ય વ્યૂહાત્મક ભાગીદારી પૈકી એક ભાગીદારીનું નિર્માણ કર્યું છે. તેઓ આંતરરાષ્ટ્રીય કાયદા પ્રત્યેની પ્રતિબદ્ધતા, સાર્વભૌમત્વ અને પ્રાદેશિક અખંડિતતા માટે આદર ભાવ, જહાજ પરિવહનની સ્વતંત્રતા અને બળજબરી, તણાવ તેમજ સંઘર્ષોથી મુક્ત પ્રદેશના આધારે મુક્ત, ખુલ્લા અને નિયમો આધારિત ઇન્ડો-પેસિફિક પ્રદેશની એક સમાન દૂરંદેશી ધરાવે છે. 5. ઇન્ડો-ફ્રાન્સ ઇન્ડો-પેસિફિક ભાગીદારીમાં સંરક્ષણ અન્ન સુરક્ષા, વેપાર, રોકાણ, કનેક્ટિવિટી, આરોગ્ય અને ટકાઉક્ષમતાનો સમાવેશ થાય છે. દ્વીપક્ષીય સહકાર ઉપરાંત, ભારત અને ફ્રાન્સ સમાન વિચારસરણી ધરાવતા આ પ્રદેશમાં આવેલા અન્ય રાષ્ટ્રો અને પ્રાદેશિક સંગઠનો સાથે વિવિધ પ્રારૂપમાં નવી ભાગીદારી વિકસાવવાનું એકધારું ચાલુ રાખશે.
એમઇડીઇએફ (ફ્રાંસ)ના પ્રમુખ પ્રધાનમંત્રીને મળ્યા

ફ્રાંસના એમઇડીઇએફ (મૂવમેન્ટ દા એન્ટરપ્રાઇઝીસ દા ફ્રાંસ)ના પ્રમુખ શ્રી પિઅર ગેટ્ટઝ આજે પ્રધાનમંત્રી નરેન્દ્ર મોદીને મળ્યા હતા. પ્રધાનમંત્રીએ એપ્રિલ, 2015માં ફ્રાંસની તેમની મુલાકાતને ખુશી સાથે યાદ કરી હતી, જે દરમિયાન તેમણે ફ્રાંસનાં અનેક બિઝનેસ લીડર્સ સાથે વાતચીત કરી હતી અને ભારત અને ફાંસ વચ્ચે વર્ષોથી દ્વિપક્ષીય સંબંધોને મજબૂત કરવામાં બંને દેશોના બિઝનેસ લીડર્સના અમૂલ્ય પ્રદાનની પ્રશંસા કરી હતી. શ્રી ગેટ્ટઝે પ્રધાનમંત્રીને ભારત અને ફ્રાંસ વચ્ચે વેપાર અને રોકાણ સાથે સંબંધિત સંબંધોમાં વૃદ્ધિ વિશે જાણ કરી હતી. પ્રધાનમંત્રીએ નોંધ્યું હતું કે, ભારતના પ્રત્યક્ષ વિદેશી રોકાણના ટોચના 10 સ્ત્રોતોમાંથી એક ફ્રાંસ છે તથા ફ્રાંસની કંપનીઓને ભારતમાં સુધરેલા વ્યાવસાયિક વાતાવરણનો લાભ લેવા અને રોકાણની તકો ઝડપવા આમંત્રણ આપ્યું હતું.
અમેરિકન કોંગ્રેસના પ્રતિનિધિમંડળ સાથે પ્રધાનમંત્રીની મુલાકાત

પ્રધાનમંત્રી શ્રી નરેન્દ્ર મોદીએ સેનેટર જ્હોન કોર્નીનના નેતૃત્વમાં યુએસ કોંગ્રેસના પ્રતિનિધિમંડળ સાથે મુલાકાત કરી જેમાં સેનેટર માઈકલ ક્રેપો, સેનેટર થોમસ ટ્યુબરવિલે, સેનેટર માઈકલ લી, કોંગ્રેસમેન ટોની ગોન્ઝાલેસ અને કોંગ્રેસમેન જ્હોન કેવિન એલિઝી સીનિયર સામેલ હતા. સેનેટર જ્હોન કોર્નિન, ભારત અને ભારતીય અમેરિકનો પર સેનેટની બેઠકમાં સહ-સ્થાપક અને સહ-અધ્યક્ષ છે.. કૉંગ્રેસના પ્રતિનિધિમંડળે વિશાળ અને વૈવિધ્યસભર વસતીના પડકારો હોવા છતાં ભારતમાં કોવિડ પરિસ્થિતિના ઉત્તમ સંચાલનની નોંધ લીધી. પ્રધાનમંત્રીએ નોંધ્યું હતું કે દેશના લોકતાંત્રિક સિદ્ધાંતો પર આધારિત લોકોની ભાગીદારીએ છેલ્લી એક સદીના સૌથી ખરાબ રોગચાળાને સંચાલિત કરવામાં મુખ્ય ભૂમિકા ભજવી હતી. પ્રધાનમંત્રીએ ભારત-યુએસ વ્યાપક વૈશ્વિક વ્યૂહાત્મક ભાગીદારીને વધુ ગાઢ બનાવવામાં યુએસ કોંગ્રેસના સતત સમર્થન અને રચનાત્મક ભૂમિકાની પ્રશંસા કરી હતી, જે સહિયારા લોકતાંત્રિક મૂલ્યો પર આધારિત છે. દક્ષિણ એશિયા અને ઈન્ડો-પેસિફિક ક્ષેત્ર સહિત પરસ્પર હિતના પ્રાદેશિક મુદ્દાઓ પર ઉષ્માભરી અને સ્પષ્ટ ચર્ચા થઈ હતી. પ્રધાનમંત્રી અને મુલાકાતી પ્રતિનિધિમંડળે બંને વ્યૂહાત્મક ભાગીદારો વચ્ચે વ્યૂહાત્મક હિતોના વધતા સંકલનની નોંધ લીધી હતી અને વૈશ્વિક શાંતિ અને સ્થિરતાને પ્રોત્સાહન આપવાના ઉદ્દેશ્ય સાથે સહયોગને વધુ વધારવાની ઇચ્છા વ્યક્ત કરી હતી. પ્રધાનમંત્રીએ દ્વિપક્ષીય સંબંધોને વધારવા અને આતંકવાદ, આબોહવા પરિવર્તન અને નિર્ણાયક તકનીકો માટે વિશ્વસનીય પુરવઠા શૃંખલા જેવા સમકાલીન વૈશ્વિક મુદ્દાઓ પર સહકારને મજબૂત કરવાની સંભવિતતા પર પણ વિચારોનું આદાનપ્રદાન કર્યું હતું.
પ્રધાનમંત્રીના જમ્મુ કાશ્મીર વિકાસ પેકેજ-2015 હેઠળ જમ્મુ-કાશ્મીરમાં પાકિસ્તાન અધિકૃત કાશ્મીર તેમજ છામ્બ વિસ્તારના વિસ્થાપિતો માટે રાહત પેકેજને કેબિનેટની મંજૂરી

કેબિનેટે જમ્મુ-કાશ્મીર-2015 માટેના પ્રધાનમંત્રી ડેવેલપમેન્ટ પેકેજ હેઠળ પાકિસ્તાન અધિકૃત કાશ્મીરમાંથી વિસ્થાપીત પરિવારો માટે પુનઃવસન પેકેજને મંજૂરી આપી છે. પ્રધાનમંત્રી શ્રી નરેન્દ્ર મોદીની અધ્યક્ષતાવાળી કેન્દ્રીય કેબિનેટે પાકિસ્તાન અધિકૃત જમ્મુ-કાશ્મીરના 36,384 પરિવારો માટે 2000 કરોડ રૂપિયાની કેન્દ્રીય સહાય મંજૂર કરી છે. પેકેજ મુજબ પરિવારદીઠ રૂ.5.5 લાખની રોકડ સહાય વિસ્થાપિત પરિવારોને ચૂકવાશે જેના થકી તેમની આવક થશે અને તેઓ તેમનો જીવનનિર્વાહ ચલાવી શકશે. ડાયરેક્ટ બેનીફિટ ટ્રાન્સફર યોજના હેઠળ આ નાણાં જમ્મુ-કાશ્મીરની સરકાર દ્વારા પૂરા પડાશે જેથી લાયક પરિવારોને તેનો સીધો લાભ મળી શકે. 1947માં દેશના ભાગલા બાદ પાકિસ્તાન અધિકૃત કાશ્મીરમાંથી હજારો પરિવારે જમ્મુ-કાશ્મીરમાં હિજરત કરી હતી. 1965 અને 1971ના ભારત-પાક. યુદ્ધ દરમિયાન જમ્મુ-કાશ્મીરના છામ્બ નિઆબાત વિસ્તારમાંથી મોટી સંખ્યામાં પરિવારોનું વિસ્થાપન થયું હતું. પાકિસ્તાન અધિકૃત કાશ્મીર તેમજ છામ્બના વિસ્થાપિતોની મુશ્કેલીમાંથી ઉગારવા માટે કેન્દ્ર અને રાજ્ય સરકાર દ્વારા સમય સમય પર રાહત તેમજ પુનઃવસન પેકેજ પણ પૂરા પાડવામાં આવે છે.
પ્રધાનમંત્રી શ્રીએ રાજસ્થાનના ઝુંઝુનુમાં દુ:ખદ અકસ્માતને કારણે થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ રાજસ્થાનના ઝુંઝુનુમાં થયેલા દુ:ખદ અકસ્માતમાં થયેલા જાનહાનિ પર ઊંડો શોક વ્યક્ત કર્યો છે. પ્રધાનમંત્રી શ્રીએ મૃતકના નજીકના સંબંધીઓને રૂ. 2 લાખની એક્સ-ગ્રેશિયા અને રૂ. 50,000ની સહાય પ્રાઇમ મિનિસ્ટર નેશનલ રિલીફ ફંડ (